No Body, No Crime

"No Body, No Crime" (בעברית: "אֵין גּוּפָה, אֵין פֶּשַׁע") הוא שיר שהוקלט על ידי הזמרת-יוצרת האמריקאית טיילור סוויפט, ביחד עם להקת הבנות חיים, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט והופק על ידה ועל ידי ארון דסנר. השיר זכה להצלחה בינלאומית ראשונית מבלי שיצא כסינגל. בהמשך, יצא לאור ב-11 בינואר 2021, כסינגל השני מתוך האלבום. "No Body, No Crime" הוא שיר קאנטרי, פופ רוק וקאנטרי רוק המגולל בתוכו את סיפורה של אישה בשם אסתי, שחושדת שבעלה בוגד בה. בהמשך אסתי נעלמת, והחברה (המספרת; סוויפט) חושדת שאסתי נרצחה על ידי בעלה לאחר שהיא מבחינה שהוחלפו צמיגי הטנדר שלו והמאהבת עוברת לגור בביתה של אסתי. החברה נשבעת שלא תנוח עד שתנקום בו. שלושת הפזמונים בשיר מתארים שלוש סיטואציות שונות; הראשון מדבר על החשדות של אסתי בבגידה; השני עוסק בחברתה של אסתי אשר מבינה את גודל האסון ומבטיחה לנקום. הפזמון השלישי עוסק בנקמה עצמה, שלבסוף מסתיימת ברצח הבעל ובניסיון להפליל ברצח את המאהבת. נרמז כי גופתו של הבעל נזרקה לים, והשיר מסתיים בשורה "לא, אין גופה, אין פשע; לא הרפיתי עד היום שהוא מת", המאוששת את הדברים. עם יציאתו, "No Body, No Crime" ספג ביקורות חיוביות מטעם מבקרי המוזיקה, תוך שנאמר עליו כי "הוא שיר קאנטרי עכשווי וישיר עם טוויסט המדבר על עוול שנעשה" ושהוא "מהווה מעין מחווה לשירי נקמה פופולריים כמו "Before He Cheats" של קארי אנדרווד, משנת 2006". השיר הופיע במקום החמישי במצעד שירי הספוטיפיי העולמי וצבר למעלה מ-5.143 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בפברואר 2021, יצא שיתוף הפעולה השני בין סוויפט לחיים, "Gasoline". "No Body, No Crime" הוא שיתוף הפעולה הראשון בין טיילור סוויפט לחיים. הוא בלדת רצח שנכתבה אך ורק על ידי סוויפט, בשילוב גיטרת ברידג' שדסנר השיג עבורה. היא שלחה לו דואר אלקטרוני עם דגימה קולית מתוך השיר עצמו ולאחר מכן, הקליטה את כולו. לסוויפט היו רעיונות ספציפיים כיצד היא רצתה ליצור ולהקליט את השיר, כולל הרעיון לארח בו את להקת הבנות חיים. חברות הלהקה הקליטו את החלק שלהן בלוס אנג'לס ושלחו אותו לסוויפט ששהתה באולפני לונג פאונד באותה העת. על מפוחית הפה והריפים של הגיטרה היה אחראי ג'וש קאופמן, שלקח חלק ביצירת השיר "Betty". ג'יי טי בייטס ניגן על התופים ב-"No Body, No Crime" ו-"Dorothea". "הקלאסיקות שלה [סוויפט] ברוטציה. אני אוהב שיש לנו מוזיקה חדשה ממנה שנחשבת לקאנטרי מספיק בשביל שינגנו אותה ברדיו קאנטרי. טיילור מעולם לא 'עזבה' את הקאנטרי. היא כוכבת שעסקה בשלל סוגות מוזיקליות שונות". — שדרן רדיו בתחנת WJVC בריאיון לבילבורד ב-10 בדצמבר 2020, סוויפט חשפה את רשימת הרצועות של Evermore, בה "No Body, No Crime" הוצב במקום השישי; האלבום עצמו יצא לאור ב-11 בדצמבר 2020. חברת התקליטים MCA נאשוויל שלחה את "No Body, No Crime" לתחנות הרדיו הקאנטרי בארצות הברית ב-11 בינואר 2021. בהמשך, נכלל במיני-אלבום, The "Ladies Lunching" Chapter. בתחילת השיר, ניתן לשמוע סירנה של משטרה, תוך שהוא תואר כשיר הלקוח "מעולם הקולנוע". השיר הוא שיר קאנטרי, פופ רוק, וקאנטרי רוק. מבחינה לירית, השיר מתאר תעלומת רצח. הדמות אסתי (שקרויה על שמה של אסתי חיים מלהקת חיים), מגלה שבעלה בוגד בה. אסתי מתעמתת עמו ונרצחת. במהלך השיר ישנה שירה חוזרת ונשנית של השורה "הוא עשה את זה!". ג'סטין קרטו ממגזין Vulture השווה את "Goodbye Earl" של הצ'יקס ואת "Before He Cheats" של קארי אנדרווד ל-"No Body, No Crime". את השיר הקליטה סוויפט במהלך שנת 2020, בדומה לשאר שירי האלבום Evermore. השיר מתחיל כאשר ניתן לשמוע סירנות של משטרה, הרומזות על נושאו הפלילי של השיר. בהמשך, חוזרות טיילור סוויפט וחיים פעמיים על השורה "הוא עשה את זה". את הבית הראשון שרה סוויפט לבדה. השורה הראשונה "אסתי היא חברה שלי" מאזכרת בתוכה את הדמות אסתי, שנקראה על שמה של אסתי חיים. סוויפט ממשיכה ושרה "אנחנו נפגשות בכל יום שלישי בערב, לארוחת ערב וכוס יין" ומציינת שאסתי סיפרה לה כי הפסיקה לישון. לאחר מכן, היא מצהירה שבעלה של אסתי "מתנהג באופן שונה, וזה מריח כמו בגידה". רגע השיא של הבית מגיע בשורות הבאות, בהן מצהירה אסתי כי: "זה לא המרלו שלי על שפתיו; זה לא התכשיטים שלי בחשבון המשותף שלנו; לא, אין ספק; אני חושבת שאני הולכת לקרוא לו". השורות הבאות מאששות את החשד של אסתי בכך שבעלה בוגד בה. מרלו, שפירושו המילולי 'Blackbird' בצרפתית, הוא סוג של יין אדום הידוע בצבע כחול-כהה, המופק מהענבים שלו. זהו הסוג השני בפופולריותו של יין אדום באמריקה אחרי קברנה סוביניון. עם זאת, מכיוון שמרלו הוא גם צבע של שפתון פופולרי מאוד, אסתי חושדת שהכתם האדום על פיו אינו יין, אלא שאריות של שפתון של אישה אחרת. הוא גם, ככל הנראה, קונה תכשיטים לאהובתו הסודית דרך חשבונם המשותף. טעות נפוצה המאפיינת בוגדים, עליה פורסמו מאמרים שונים. בהמשך, מתברר כי נראה שהבעל תכנן הכל מראש; הוא פעל כך כדי ליצור חשד אצל אשתו ותכנן לרצוח אותה ברגע שהיא תתעמת איתו. מה שהוא לא תכנן או ציפה, הוא שאסתי תספר לחברתה (סוויפט, המספרת) על חשדותיה. הפזמון מתחיל עם השורה "היא אומרת, 'אני חושבת שהוא עשה את זה, אבל אני פשוט לא יכולה להוכיח את זה'". השורה "אני חושבת שהוא עשה את זה, אבל אני פשוט לא יכולה להוכיח את זה", חוזרת על עצמה פעמיים ומשמעותה הוא שאסתי חשה בכך שבעלה בגד בה, אך אינה יכולה להוכיח זאת. לקראת סוף הפזמון, מופיעה השורה "לא, אין גופה, אין פשע". היא מתייחסת לצו "הביאס קורפוס" (כלומר: "הביאו את הגוף") שהמבקש אותו, מבקש משופט להורות לרשויות להביא בפני בית המשפט, פיזית, אדם הכלוא בידי הרשויות ולדון במעצרו, ואם המעצר בלתי חוקי - לשחרר את האדם. ללא הוכחה שבוצע פשע, לא ניתן להעמיד לדין את הבעל בגין רצח. השורה יכולה להתייחס גם ל"קורפוס דליקטי". (כלומר: "גוף הפשע") הדבר הוא עקרון בחוק שעל פיו יש תחילה להוכיח שנעשה פשע בטרם ניתן להאשים או להרשיע אדם בפשע המסוים. שני המונחים מטילים את נטל ההוכחה על המאשימה. כדי שאסתי תאשים את בעלה בבגידה, היא זקוקה להוכחה לכך. כדי שהבעל בכלל יישפט על רצח אסתי, צריכה להיות הוכחה - ראשית, כי אסתי נרצחה (כפי שמעידה גופתה) ושנית, שהייתה התנהגות בוגדנית ואלימה שהובילה לרצח שלה. את סוף הפזמון סוגרת השורה "אך אני לא ארפה עד יום מותי", שמדברת על נחישותה של אסתי להוכיח את הבגידה של בעלה, תוך שהיא נודרת שהיא תסרב להפסיק לנסות עד שהיא תמות. למרות זאת, היא אכן נרצחת לפני שהיא הייתה מסוגלת להוכיח שבעלה בגד בה. המספרת (סוויפט) נדרה נדר דומה לזה של אסתי, אך עם מטרה אחרת; להוכיח שהוא רצח את חברתה. עם זאת, בסופו של דבר היא מחליטה לקחת את העניינים לידיים. בפוסט-פזמון נאמרת המילה "לא, לא" ארבע פעמים, תוך שניתן לשמוע את השורה "אני חושבת שהוא עשה את זה". בסופו, נקבעת באופן חותך העובדה: "הוא עשה את זה". את הבית השני פותחת סוויפט באמירה "אסתי לא הייתה שם ביום שלישי בלילה באוליב גארדן". המסעדה המוזכרת בשורה היא רשת מסעדות הידועה באוכל איטלקי ביתי. המסעדה עצמה צייצה בטוויטר על Folklore מספר פעמים לפני יציאתו של Evermore בדצמבר 2020. היא הוקמה במקור ב-13 בדצמבר 1982, בדיוק ביום ובחודש בו נולדה סוויפט. בסמוך ליציאת השיר, הצהירה כי: "סיימתי לכתוב את השיר, השארתי כמה משפטים ריקים וכתבתי לאסתי, 'את לא הולכת להבין את הטקסט הזה בימים הקרובים אבל [...] איזו מסעדה את הכי אוהבת?', תוך שציינתי כמה אופציות. היא בחרה באוליב גארדן וכעבור כמה ימים, שלחתי לה את השיר המלא ושאלתי האם היא תסכים להקליט אותו יחד איתי. היא ענתה 'כן' באופן מיידי". — סוויפט לאנטרטיינמנט ויקלי בהמשך הבית, ישנן השורות "בעבודתה או בכל מקום אחר; הוא דיווח על אשתו הנעדרת". כלומר, בעלה סיפר והמציא כי היא נעדרה. סוויפט שרה "ושמתי לב כשחלפתי על פני ביתו, שלמשאית שלו יש צמיגים חדשים לגמרי". בתרבות הפופולרית, ניקור צמיגים היא דרך נפוצה לנקום בבוגד. בלהיט של אמנית הקאנטרי האמריקאית קארי אנדרווד "Before He Cheats", היא שרה שהיא "ניקבה חורים בכל ארבעת הצמיגים" של המשאית של בן זוגה שבגד בה. סוויפט מפתחת את הנרטיב של השיר הזה, תוך שהיא מציגה את קווי הדמיון בין "No Body, No Crime" ל-"Before He Cheats", הן מבחינה מוזיקלית (שניהם שירי קאנטרי) והן מבחינת המשמעות. כאשר ציינה כי למשאית של בעלה של אסתי יש צמיגים חדשים, סוויפט גם מרמזת שאולי אסתי התעמתה איתו בנוגע לרומן שלו וחתכה את צמיגי המשאית שלו; דבר שאילץ אותו להחליף אותם. הדבר מצביע על כך שהבעל קשור באופן ישיר להיעלמותה. כמו כן, ייתכן כי שהוא החליף את הצמיגים על מנת להעלים ראיות שכן, סימניהם נמצאו בזירת הרצח והדבר עלול לקשור אותו לרצח המדובר. לקראת סוף הבית, שרה סוויפט "ופילגשו עברה להתגורר עמו; ישנה במיטה של אסתי והכול; לא, אין ספק; מישהו חייב לתפוס אותו, בגלל [...]" ובעצם מספרת שסיפור הרצח טויח ובנוסף אליו, תפסה המאהבת את תפקידה של אסתי. סוף הבית הוא המשך ישיר לפזמון שבא אחריו. הפזמון השני הוא המשך ישיר של הבית השני. כלומר, הבית השני מסתיים בשורה "מישהו חייב לתפוס אותו, בגלל" (והפזמון השני ממשיך ואומר) "שאני חושבת שהוא עשה את זה, אבל אני פשוט לא יכולה להוכיח את זה (הוא עשה את זה)". בשורות אלה, סוויפט אומרת שהיא חושבת שבעלה של אסתי רצח אותה ואילו חיים (כולל אסתי חיים עצמה) מגיבות, "הוא עשה את זה!". הדבר מתפרש בכך שאסתי קוראת מעבר לקברה וזועקת לסוויפט שהאינסטינקטים שלה נכונים ונותנת לה את המוטיבציה והמניע לנקום את נקמתה. הפזמון השני מציג את נוכח העובדה שלא נעשה צדק עם אסתי ושהיא נרצחה בלי שבעלה קיבל עונש. הפוסט-פזמון השני, דומה לראשון ובו נאמרת המילה "לא, לא" ארבע פעמים, תוך שניתן לשמוע את השורה "אני חושבת שהוא עשה את זה". גם בסוף של הפוסט-פזמון הזה, מוצגת העובדה "הוא עשה את זה". הבית השלישי נפתח בשורות "טוב שאבא שלי גרם לי לקבל רישיון שייט כשהייתי בת חמש עשרה; וניקיתי מספיק בתים כדי לדעת להסתיר את המאורע". המספרת (סוויפט) ושותפיה, רומזים על התוכנית שלהם לרצוח את בעלה של אסתי, כעונש על פשעו. הם, ככל הנראה, מתכננים להשליך את הגופה שלו בגוף מים. עלילה זו, שכוללת בתוכה רצח בן זוג בוגדני עם שותפים, הציבה את סוויפט יחד עם אמניות קאנטרי נוספות כמו הצ'יקס (בעבר נקראו דיקסי צ'יקס) וקארי אנדרווד שתכננו פשעים דומים בשיריהן "Goodbye Earl" ו-"Two Black Cadillacs". שורה זו חושפת מעט גם על דמותה של המספרת, אשר ככל הנראה הועסקה כמשרתת, או במקצוע אחר בתחום הניקיון. הכשרה זו בניקיון העניקה לה יתרון כיצד להסתיר ראיות באופן מקצועי. אירוע דומה לזה המופיע בשיר התבצע על ידי האחיות פאפין (אנ'), שביצעו רצח כפול בצרפת בשנת 1933, תוך שעשו שימוש בעיסוקיהן כמשרתות כדי להסתיר את פשעיהן. בהמשך הבית, מופיעה השורה "דבר טוב, הוא שאחותה של אסתי עומדת להישבע שהיא הייתה איתי (היא הייתה איתי)", שמדברת על הניסיון של המספרת לגבש אליבי כוזב בעזרת אחותה של אסתי, דניאל ששרה את השורה הבאה: "טוב שפילגשו ביצעה פוליסת ביטוח חיים גדולה". לקיחת פוליסת ביטוח חיים זמן קצר לפני שמישהו נרצח תוארה כדבר "שבהחלט מעורר חשד". הדבר מהווה מניע חותך לרצח, במיוחד אם מדובר בפוליסת ביטוח חיים גדולה וראיות נסיבתיות לכך שהחשוד ידע שהקורבן ימות בקרוב. הדבר נחשב למצרך עיקרי של דרמות פשע ופודקאסטים, שלדברי סוויפט היוו השראה לשיר. כלומר, המספרת ושותפיה מנסים לשייך את רצח בעלה של אסתי לפילגשו. בשילוב עם השורה הבאה שמופיעה בפזמון השלישי, הדבר מרמז כי הרשויות רואות בפילגשו כחשודה העיקרית שלהן (מכיוון שפוליסת ביטוח החיים הגדולה נותנת לה מניע לרצח שלו), בעוד שסוויפט עשויה לחמוק מעונש מכיוון שיש לה אליבי לכאורה. בפזמון השלישי הקערה התהפכה על פיה. סוויפט וחיים שרות את שלוש השורות: "הם חושבים שהיא עשתה את זה, אבל הם פשוט לא יכולים להוכיח זאת; הם חושבים שהיא עשתה את זה, אבל הם פשוט לא יכולים להוכיח זאת; היא חושבת שעשיתי את זה, אבל היא פשוט לא יכולה להוכיח את זה". בשורות אלה, מתגלה כי כפי שבעלה של אסתי רצח אותה וחמק מעונש, כך סוויפט שרצחה אותו והטילה את האשמה על פילגשו חמקה מעונש. זאת בנוסף לכך שפילגשו יודעת על כך שסוויפט רצחה אותו, אך אינה מסוגלת להוכיח זאת. כלומר, כולם חושבים שהפילגש רצחה את בעלה של אסתי תמורת כספי פוליסת ביטוח החיים, בעוד שזו מודעת לכך שהמספרת עשתה זאת. המספרת לא יכלה להביא לכך שהוא יישלח לבית הסוהר עקב חוסר ראיות, אך ידעה שאם תרצח אותו, היא תוכל לחמוק ללא עונש. כמו כן, צוין השורה הזו מזכירה את השיר "The Last Great American Dynasty", הלקוח מ-Folklore. בנוסף לכך, המשמעויות של הפזמונים משתנה בכל פעם ומתהפכת בסוף. הפעם הראשונה היא שאסתי מספרת לחברתה שבעלה בוגד בה, אך היא לא יכולה להוכיח זאת. בפעם השנייה המספרת חושבת שהבעל מעורב בהיעדרה של אסתי. בפעם השלישית גם המאהבת וגם המשטרה לא יכולות להוכיח את חשדותיהן: הן חושבות שהפילגש רצחה אותו תמורת הכסף מפוליסת ביטוח החיים והיא חושבת שהמספרת רצחה אותו כנקמה, אך אף אחד מהם לא יכול להוכיח זאת. סיום השיר מזכיר בתוכו את השורה "לא, אין גופה, אין פשע" שלוש פעמים לא רציפות בכוונה תחילה. בפעם הראשונה, מופיעה השורה בצירוף שורה נוספת: "לא, אין גופה, אין פשע; לא הרפיתי עד היום שהוא [...]" ובפעם השנייה מופיעה בשנית: "לא, אין גופה, אין פשע; לא הרפיתי עד היום שהוא [...]" תוך שבפעם השלישית, משלימה סוויפט את המילה החסרה: "לא, אין גופה, אין פשע; לא הרפיתי עד היום שהוא מת". האופן בו טיילור נאנחת אחרי שהיא אומרת את המילה "מת" כמילה האחרונה בשיר, גורמת לה להישמע כאילו הוקל לה אחרי שהיא נקמה את הירצחה של אסתי. השיר ספג ביקורות חיוביות מטעם מבקרי המוזיקה, תוך שנאמר עליו כי "הוא שיר קאנטרי עכשווי וישיר עם טוויסט המדבר על עוול שנעשה" ושהוא "מהווה מעין מחווה לשירי נקמה פופולריים כמו "Before He Cheats" של קארי אנדרווד, משנת 2006". בנוסף לכך, הוא תואר כבלדת רצח, המגוללת בתוכה סיפור רצח, שבוצע כנקמה. במגזין Glamour הוא נכלל ברשימת "63 השירים הטובים ביותר לשנת 2020". ברודי לנקסטר מ-The Sydney Morning Herald סבר כי "No Body, No Crime" הוא מעין חידוש של טיילור סוויפט וחיים לשיר "Cell Block Tango" מהמחזמר "שיקגו". בובי אוליבייה מ-Spin טען שהשיר דומה במשמעותו ל-"Before He Cheats" של אנדרווד. כריס וילמן מווראייטי טען שהשיר הוא מעין "רוח כיפית וטהורה" באלבום. הוא אפיין את "No Body, No Crime" כ"בלדת רצח כפול, שנוצרה בהשראת "Goodbye Earl" של להקת הבנות האמריקאית הצ'יקס". טום ברייהאן מ-Stereogum, הגדיר את השיר כ"שיר על רצח מכוון", המזכיר את "Goodbye Earl" של הצ'יקס, ושיבח אותו כ"דבר הקרוב ביותר למוזיקת הקאנטרי שסוויפט עשתה מזה שנים". פטריק ראיין מ-USA Today טען שהשיר "מחזיר את סוויפט לשורשי הקאנטרי שלה". ג'ייסון ליפשוט מבילבורד סקר את השיר גם כן, תוך שטען שיש בו תקווה. חנה מילריאה מ-NME ציינה לשבח את הכיוון הקולי של "No Body, No Crime", ותיארה אותו כ"שיר נקמה מסוגת הקאנטרי, המסתיים ברצח". אמיר שוורץ מ-ynet כתב כי מדובר בשיר "קאנטרי-רוק ויפה לא פחות מקודמיו, ובו מתארחות גם בנות ההרכב חיים – האחיות אסתי, דניאל ואלונה". כל הקרדיטים שלהלן לקוחים מטיידל, ופיצ'פורק. מילות השיר "No Body, No Crime" באתר Genius סרטון השיר "No Body, No Crime" באתר יוטיוב evermore, נבדק ב-2020-12-12 Taylor Swift (new album) - evermore: lyrics and songs | Deezer (באנגלית אמריקאית), נבדק ב-2020-12-12 Future Releases for Country Radio Stations | New Music Artist Free Song | AllAccess.com, All Access (באנגלית) Carl Wilson, Taylor Swift’s Evermore: A Track-by-Track Review, Slate Magazine, ‏2020-12-11 (באנגלית) Spotify Charts, www.spotifycharts.com Claire Shaffer, Claire Shaffer, Haim Release 'Women in Music Pt. III' Expanded Edition With Taylor Swift, Rolling Stone, ‏2021-02-19 (באנגלית אמריקאית) Claire Shaffer, Claire Shaffer, Aaron Dessner on How His Collaborative Chemistry With Taylor Swift Led to 'Evermore', Rolling Stone, ‏2020-12-18 (באנגלית אמריקאית) Taylor Swift's 'Coney Island' and 'No Body, No Crime' Debut on Airplay Charts, Joining 'Willow', Billboard (באנגלית) Future Releases for Country Radio Stations | New Music Artist Free Song | AllAccess.com, web.archive.org, ‏2020-12-21 Taylor Swift's 'Coney Island' and 'No Body, No Crime' Debut on Airplay Charts, Joining 'Willow', Billboard (באנגלית) the "ladies lunching" chapter, נבדק ב-2021-02-04 The Quietus | Reviews | Taylor Swift, The Quietus (באנגלית אמריקאית) Taylor Swift Evermore review: Proof of a peerless songwriter and storyteller, web.archive.org, ‏2020-12-11 Taylor Swift – 'Evermore': the NME review, web.archive.org, ‏2020-12-11 Taylor Swift 'evermore' Is Ready For Your Record Player, Radio Play Be Damned « American Songwriter, web.archive.org, ‏2020-12-11 Taylor Swift: Evermore – rich alt-rock and richer character studies | Taylor Swift | The Guardian, web.archive.org, ‏2020-12-11 The Story Behind Taylor Swift's Murder Mystery Song 'no body no crime' Is Actually Friendship, Junkee, ‏2020-12-13 (באנגלית אמריקאית) Taylor Swift explains the story behind 'murder mystery song' 'No Body, No Crime', EW.com (באנגלית) Justin Curto, Taylor Swift’s Haim Collab Tries to Be Cold-Blooded But Is Mostly Just Cold, Vulture, ‏2020-12-11 (באנגלית אמריקאית) Mikael Wood, Los Angeles Times, Review: Taylor Swift’s surprise LP ‘Evermore’ is more — and less — ‘Folklore’, chicagotribune.com [Intro: HAIM], Genius (באנגלית) Taylor Swift (Ft. HAIM) – no body, no crime (באנגלית), נבדק ב-2020-12-22 She says, "That ain't my Merlot on his mouth / That ain't my jewelry on our joint account" / No, there ain't no doubt / I think I'm gonna call him out, Genius (באנגלית) Bust a cheater by checking his (or her) card activity, CreditCards.com (באנגלית) No, no body, no crime, Genius (באנגלית) קורפוס דליקטי - ויקימילון, באתר he.wiktionary.org But I ain't lettin' up until the day I die, Genius (באנגלית) Olive Garden Italian Restaurant | Family Style Dining | Italian Food, www.olivegarden.com Olive Garden - Folklore, טוויטר, ‏24 ביולי 2020 Learn about Taylor Swift, Famous Birthdays (באנגלית) Taylor Swift explains the story behind 'murder mystery song' 'No Body, No Crime', EW.com (באנגלית) Carrie Underwood – Before He Cheats (באנגלית), נבדק ב-2020-12-22 And I noticed when I passed his house / His truck has got some brand new tires, Genius (באנגלית) I think he did it, but I just can't prove it (He did it) / I think he did it, but I just can't prove it (He did it), Genius (באנגלית) Good thing my daddy made me get a boating license when I was fifteen / And I've cleaned enough houses to know how to cover up a scene, Genius (באנגלית) 114 - האחיות פאפין - Lets Talk Murder | בואי נדבר רצח, באתר Spotify The Papin Sisters and the murder case that still haunts France after more than 80 years, The Vintage News, ‏2017-05-12 (באנגלית) Good thing his mistress took out a big life insurance policy, Genius (באנגלית) They think she did it, but they just can't prove it / They think she did it, but they just can't prove it / She thinks I did it, but she just can't prove it, Genius (באנגלית) Christopher Rosa, 63 Songs That Made 2020 a Little Bit Easier, Glamour (באנגלית אמריקאית) Taylor Swift Evermore review: Proof of a peerless songwriter and storyteller, web.archive.org, ‏2020-12-11 Taylor Swift 'Evermore' Album Review | SPIN, web.archive.org, ‏2020-12-22 Taylor Swift Has Her Second Great Album of 2020 With 'Evermore' - Variety, web.archive.org, ‏2020-12-11 Taylor Swift 'evermore' Review: Her NPR-Indie Singer-Songwriter Era Continues, web.archive.org, ‏2020-12-11 Taylor Swift 'Evermore' album review: A bewitching 'Folklore' followup, web.archive.org, ‏2020-12-11 Taylor Swift's 'Evermore' is a Rewarding Journey Deeper Into the Woods | Billboard, web.archive.org, ‏2020-12-11 לא יכולה להפסיק: טיילור סוויפט שוב הוציאה אלבום בהפתעה, באתר ynet, 15 בדצמבר 2020 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Try the TIDAL Web Player, listen.tidal.com (באנגלית) Taylor Swift Releases New Album evermore: Listen and Read the Full Credits | Pitchfork, web.archive.org, ‏2020-12-11